system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Județul Sibiu (interbelic)?
assistant
Județul Sibiu a fost o unitate administrativă de ordinul întâi din Regatul României, aflată în regiunea istorică Transilvania. Reședința județului era municipiul Sibiu.

Întindere 

Județul se afla în partea centrală a României Mari, în sudul regiunii Transilvania. Întinderea județului era în mare aceea a comitatului Sibiu, însă fără districtul Sebeșului Săsesc, care a trecut în 1920 la județul Alba, în schimb cu districtul Vizocna din comitatul Alba de Jos și cu comunele Agârbiciu, Buia, Frâua, Hașag, Șelca Mare și Șelca Mică din comitatul Târnava Mare. Județul cuprindea astfel partea de sud-vest a actualului județ Sibiu. Se învecina la vest cu județele Hunedoara și Alba, la nord cu județele Târnava Mică și Târnava Mare, la est cu județul Făgăraș, iar la sud cu județele Gorj și Vâlcea.

Organizare 
În anul 1930 teritoriul județului era împărțit în orașul Sibiu și patru plăși:
 Plasa Mercurea,
 Plasa Ocna Sibiului,
 Plasa Săliște și
 Plasa Sibiu.

În anul 1937 teritoriul județului era împărțit în orașul Sibiu și șase plăși:
 Plasa Avrig,
 Plasa Mercurea,
 Plasa Nocrich,
 Plasa Ocna Sibiului,
 Plasa Săliște și
 Plasa Sibiu.

Populație 
Conform datelor recensământului din 1930 populația județului era de 194.619 de locuitori, dintre care 62,0% români, 29,3% germani, 4,7% maghiari,  ș.a. Din punct de vedere confesional a fost înregistrată următoarea alcătuire: 52,0% ortodocși, 27,8% lutherani, 12,7% greco-catolici, 4% romano-catolici, 2,2% reformați ș.a.

Mediul urban 
Populația urbană a județului era alcătuită din 43,8% germani, 37,7% români, 13,2% maghiari, 2,7% evrei ș.a. Ca limbă maternă în mediul urban predomina limba germană (44,7%), urmată de română (38,5%), maghiară (13,7%), idiș (1,4%) ș.a. Din punct de vedere confesional structura populației urbane era următoarea: 38,8% lutherani, 31,5% ortodocși, 12,9% romano-catolici, 7,5% greco-catolici, 5,2% reformați, 2,9% mozaici ș.a.

Materiale documentare

Referințe

Legături externe 

 Portretul României Interbelice - Județul Sibiu